השקעה במתכות היא תת-קטגוריה בתוך תחום רחב יותר הנקרא ״השקעה בסחורות״ או ״מסחר בסחורות״. ניתן להשקיע במגוון סחורות, החל מנפט, קקאו, חיטה ועד מגוון מתכות, ביניהן ברזל, אלומיניום, זהב וכסף. במאמר נתמקד ב-2 המתכות המעניינות והמסקרנות ביותר – זהב וכסף, המכונות גם ״מתכות יקרות״. למתכות יקרות שימושים בתעשיות רבות ומגוונות – החל מתכשיטים, אלקטרוניקה והיי טק ועד רפואה, כלכלה, השקעות ואפילו אמנות. אולם יתרון נוסף שלהם הוא ההתייחסות אליהם כ״נכסי מקלט״ (“Safe Haven״) השומרים על ערכם בתקופות של טלטלות, חוסר יציבות כלכלי ומתיחות גאופוליטית. היציבות והאמינות שלהם לאורך השנים, בעיקר בתקופות של חוסר וודאות, הפכו אותם למקור אליו נוערים משקיעים על מנת לשמור ולהגן על ההון שצברו. בתקופות של אינפלציה, מלחמות, מגפות וחוסר יציבות כלכלי, זהב וכסף נחשבים לביטחון ולעוגן פיננסי משמעותי. הנזילות שלהם, הניידות והמחיר האחיד בכל העולם הפכו אותם ל״מטבע גלובאלי״ הניתן למימוש בקלות בכל מקום על הגלובוס.